Diari Oficial de la Generalitat Valenciana


Sumari del DOGV 5033, del 22-06-2005 (2005/7127)

RESOLUCIÓ de 10 de juny de 2005, de la Direcció General d'Administració Autonòmica, de correcció d'errades de la Resolució de 16 de maig de 2005, d'aquesta Direcció General, per la qual es convoca Concurs de mèrits núm. 64/2005, per a la provisió de llocs de naturalesa funcionarial, sector administració general, grup A.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5033

Data del DOGV
:   22-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/7127


Data del document
:   10-06-2005

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * concurs administratiu
    * administració regional
    * professió administrativa

RESOLUCIÓ de 10 de juny de 2005, de la Direcció General d'Administració Autonòmica, de correcció d'errades de la Resolució de 16 de maig de 2005, d'aquesta Direcció General, per la qual es convoca Concurs de mèrits núm. 64/2005, per a la provisió de llocs de naturalesa funcionarial, sector administració general, grup A. [2005/X7127]
  
Per Resolució de la Direcció General d'Administració Autonòmica, de data 26 d'abril de 2005, publicada en el DOGV núm. 4.998, de 4 de maig de 2005, es van aprovar les relacions de llocs de treball de l'administració al servei del Consell de la Generalitat Valenciana.
  
Per Resolució de la mateixa Direcció General, de data 16 de maig de 2005, publicada en el DOGV núm. 5.011, de 23 de maig de 2005, es convoca Concurs de mèrits núm. 64/2005, per a la provisió de llocs de treball de naturalesa funcionarial, sector administració general, grup A.
  
Mitjançant Resolució de 6 de juny de 2005, de la precitada Direcció General, es corregeixen determinats errors existents en la Resolució de 26 d'abril de 2005, per la qual s'aproven les relacions de llocs de treball, errors materials que versen sobre tres de les places convocades en el Concurs de mèrits núm. 64/2005.
  
En conseqüència, aquesta Direcció General, de conformitat amb l'article 105.2 de la Llei 30/1992, de 26 de novembre, modificada per la Llei 4/1999, de 13 de gener, i fent ús de les competències que li atribueix l'article 15 del Decret 181/2004, de l'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resol:
  
Primer
  
Procedir a la correcció de la publicació de les places núms. 10.173 i 12.435, amb la denominació tècnic jurídic, de la Conselleria d'Empresa, Universitat i Ciència, i núm. 22.844, amb la denominació tècnic jurídic administratiu, de l'Institut Cartogràfic Valencià, incloent com a requisit la llicenciatura en Dret.
  
Segon
  
En virtut de la correcció efectuada, s'obri un nou termini de presentació de sol·licituds, que serà de 20 dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana. La presentació de nova sol·licitud de destinacions substitueix l'anterior. No estan obligats a la seua presentació aquells concursants que no estiguen interessats en les places objecte de la correcció.
  
Tercer
  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant l'òrgan que l'ha dictada, en el termini d'un mes, comptador des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució.